Светско првенство у хокеју на леду 2017 — Дивизија I
Светско првенство дивизије -{I}- у хокеју на леду за 2017. у организацији Међународне хокејашке федерације по 17. пут у овом облику одржало се од 22. до 29. априла 2017, као друго по рангу квалитетно такмичење националних селекција за титулу хокејашког светског првака. На првенству је учестовало 12 екипа подељених у две квалитетне групе са по 6 тимова.

Домаћин турнира групе А је била Украјина, односно град Кијев, док се турнир групе Б играо у престоници Северне Ирске Белфасту. Био је то први пут да су обе земље организовале једно овакво хокејашко такмичење.

Учесници 
На првенству учествује укупно 12 националних селекција подељених у две квалитетне скупине са по 6 екипа, од којих је 9 из Европе и 3 из Азије.

Новајлије на првенству у 2017. су селекције Мађарске и Казахстана које су 2016. испале из елитне групе, те селекција Холандије која је била најбоља на првенству друге дивизије 2016. године (такмичи се у групи Б).

Група А

Група Б

Домаћини турнира 
Одлуке о домаћинима турнира друге дивизије за 2017. донесене су на састанку Извршног одбора ИИХФ-а у Москви 20. маја 2016. године. Кандидати за домаћина турнира групе А били су Кијев и Аустрија и Београд, док су кандидати за домаћинство турнира групе Б били Белфаст и Талин.

Турнир групе А 

Такмичење у групи А одржано је у периоду између 22. и 28. априла 2017. године, а све утакмице играле су се у леденој дворани -{Кијевског спортског центра}- у украјинском главном граду Кијеву, капацитета око 7.000 седећих места. Турнир се одржавао по једнокружном лигашком бод систему свако са сваким у пет кола. Две најбоље рангиране селекције обезбедиле су пласман у виши ранг такмичења за наредну годину, односно у елитну групу, док последњепласирани тим испада у групу Б прве дивизије.

У односу на претходну годину новајлије у овом рангу такмичења су селекције Мађарске и Казахстана које су годину дана раније испале из елитне групе, те селекција домаћина Украјине која је била најбоља на турниру групе Б прве дивизије.

Прво место на првенству освојила је репрезентација Аустрије која је заједно са другопласираном Јужном Корејом остварила директан пласман у елитну светску групу за наредну годину. Био је то уједно и најбољи резултат у историји јужнокорејског хокеја на леду. Треће место припало је селекцији Казахстана. Последњепласирана, селекција Украјине испала је у групу Б.

За најкориснијег играча турнира проглашен је крилни нападач селекције Аустрије Томас Рафл, док је најефикаснији играч турнира био казахстански нападач Најџел Доус са 9 индексних поена.

На 15 одиграних утакмица постигнуто је укупно 70 голова или у просеку 4,67 голова по утакмици. Утакмице је пратило укупно 51.851 гледалац или у просеку 3.457 гледалаца по утакмици.

Судије 
Међународна хокејашка федерација је за такмичење у овој групи делегирала укупно 14 судија, по 7 главна и помоћних:

Главне судије
  Андрис Ансонс
  Данијел Гампер
  Јакоб Грумсен
  Ројстијан Хансен
  Андреас Харнебринг
  Владимир Пешина
  Џереми Туфтс

Линијске судије
  Рајли Боулс
  Франко Кастели
  Максим Шапу
  Данијел Хинек
  Артем Корепанов
  Улрих Пардачер
  Данијел Персон

Резултати групе А 
Сатница је по локалном времену (УТЦ+3)

Табела групе А

Појединачна признања и статистика 
Најбољи играчи по избору организационог одбора
 Најбољи голман:  Бернхард Штаркбаум
 Најбољи одбрамбени играч:  Доминик Хајнрих
 Најбољи нападач:  Најџел Доус
Извор: IIHF.com

Идеала постава турнира по озбору новинара
 Најкориснији играч:  Томас Рафл
 Голман::  Бернхард Штаркбаум
 Одбрана:  Доминик Хајнрих /  Алекс Плант
 Напад:  Најџел Доус /  Томас Рафл /  Константин Комарек
Извор: IIHF.com

Турнир групе Б 

Такмичење у групи Б одржано је у периоду између 23. и 29. априла 2017. године, а све утакмице играле су се у леденој дворани -{ССЕ арена}- у Белфасту (капацитета око 11.000 седећих места). главном граду Северне Ирске. Турнир се одржавао по једнокружном лигашком бод систему свако са сваким у пет кола. Најбоље рангирана селекција обезбедила је пласман у виши ранг такмичења за наредну годину, односно у А групу прве дивизије, док последњепласирани тим испада у другу дивизију.

У односу на претходну годину новајлије у овом рангу такмичења су селекције Јапана, која је као последњепласирана испала годину дана раније из групе А, те селекција Холандије која је била најбоља на турниру друге дивизије годину дана раније.

Прво место на првенству освојила је репрезентација домаћина Велике Британије као једини тим са максималним учинком на турниру. Сребрну медаљу освојила је селекција Јапана, док је бронза припала репрезентацији Литваније. Последњепласирана, селекција Холандије испала је другу дивизију.

Најефикаснији играч турнира био је центар селекције Јапана Дајсуке Обара са 10 индексних поена.

На 15 одиграних утакмица постигнуто је укупно 103 голова или у просеку 6,87 голова по утакмици. Утакмице је пратило укупно 21.208 гледалаца или у просеку 1.414 гледалаца по утакмици.

Судије 
Међународна хокејашка федерација је за такмичење у овој групи делегирала укупно 11 судија, 4 главна и 7 помоћних:

Главне судије
  Жефри Барсел
  Ђерђ Кинчеш
  Кристијан Николић
  Милан Зрнић

Linesmen
  Али Флокхарт
  Џејмс Каванаг
  Мартон Немет
  Давид Нотхегер
  Маријуш Смура
  Владимир Суслов
  Александар Сисујев

Резултати групе Б 
Сатница је по локалном времену (УТЦ+1)

Табела групе Б

Појединачна признања и статистика 
Најбољи играчи по избору организационог одбора
 Најбољи голман:  Јутака Фукуфуџи
 Најбољи одбрамбени играч:  Бен О’Конор
 Најбољи нападач:  Колин Шилдс
Извор:

Види још 
 Светско првенство у хокеју на леду
 Светско првенство у хокеју на леду 2017.
 Светско првенство у хокеју на леду 2017 — Дивизија II
 Светско првенство у хокеју на леду 2017 — Дивизија III
 Хокеј на леду

Референце

Спољашње везе 

 Службена веб презентација ИИХФ
 Сатница и резултати групе А
 Сатница и резултати групе Б

Светска првенства у хокеју на леду
Хокеј на леду у Украјини
Хокеј на леду у Уједињеном Краљевству
Спорт у Кијеву
Спорт у Белфасту
Хокеј на леду у 2017.